شەفەق نیوز/ دامەزراو "لووتکە" ئەرا باوەت کووچبەرەیل، ئمڕوو شەممە، رەسین تەرم سێ کووچبەر کورد وەڕی فڕۆکەخانەی ناودەوڵەتی هەولێر ئەرا هەرێم کوردستان راگەیان.
دامەزراوەگە لە بەیاننامیگ رەسیە ئاژانس شەفەق نیوز وت:  تەرم دوو مناڵ لە تەمەن ٦ و ٩ ساڵان لەناویان بوی.
ودیاری کرد ک وەچەن قۆناغیگ لەلایەن پۆلیس یۆنان پەیای ئەو تەرمەیلە کریا، ئەوەیش دویای نقومبوین بەلەمیگ لەنزیک دوورگەی سانتورین یۆنان لە ٢١ کانوون یەکەم ٢٠٢١، ودووپات کرد ک تەقەلایلی ئەرا گلەوداین تەرم گشت بیسەروشۊنەیل ئەرا هەرێم کوردستان وەردەوامە.
